ועדת הכלכלה, כנסת 19, פרוטוקול מספר 332, 2014-07-28 12:30

אבישי ברוורמן: בוקר טוב.

אבישי ברוורמן: אני פותח את ישיבת ועדת הכלכלה.

אבישי ברוורמן: על סדר-היום: הצעת חוק לתיקון פקודת התעבורה (מס' 115) (מתן מידע ב דבר נקודות), התשע"ד-2014, של ידידי חבר הכנסת אמנון כהן.

אבישי ברוורמן: ההצעה אושרה ב-8.7.2014 בקריאה ראשונה.

אבישי ברוורמן: הוועדה מכינה לקריאה שנייה ולקריאה שלישית.

אבישי ברוורמן: חבר הכנסת כהן, בבקשה.

אמנון כהן: אני לא אכנס לחוק כי עשינו תיאומים יחד עם היועצת המשפטית המוכשרת של הוועדה מול כל הגורמים, משטרת ישראל, משרד התחבורה וכל אגף המחשוב.

אמנון כהן: המטרה היתה למצוא נוסחה שיוכלו לעמוד במטלות של החוק.

אמנון כהן: אני שמח שהגענו להבנות.

אמנון כהן: אנחנו נעשה את ההקראה לאחר התיאומים ונתקדם.

אמנון כהן: אני מבקש שמכיוון שאנחנו נמצאים בשבוע האחרון, שזה יעלה למליאה כדי שנוכל להביא לקריאה שנייה ושלישית.

<אביגל כספי: כמו שחבר הכנסת אמנון כהן אמר, היתה ישיבה מקדימה ותיאמנו את הדברים.

<אביגל כספי: אני מציעה שנתחיל בהקראה.

אבישי ברוורמן: נקרא סעיף וסעיף ונשמע אם יש הערות לסעיפים.

<אביגל כספי: אני מקריאה מהנוסח הכחול ואחר-כך אעיר הערות.

<אביגל כספי: מה שיש פה זה הנוסח הכחול ויש תיקונים.

<אביגל כספי: "תיקון סעיף 69א.

<אביגל כספי: בפקודת התעבורה, בסעיף 69א: בסעיף קטן ד', אחרי "אותו אדם אם יורשה בעבירה" יבוא, "וכן מספר הנקודות התקפות הכולל שנרשמו לחובתו כפי שיועברו למשטרת ישראל מרשות הרישוי עד למועד מסירת הודעת תשלום הקנס.

<אביגל כספי: " כרגע אנחנו כרגע אנחנו מדברים על סעיף 69א(ד).

<אביגל כספי: הוסכם בין חבר הכנסת למשטרה, שהמידע שיועבר הוא לא מספר הנקודות התקפות הכולל שנרשמו לחובתו, אלא דרכי התקשרות עם רשות הרישוי.

<אביגל כספי: זאת אומרת, שעל גבי הדוח שיקבל האדם יהיה רשום אתר האינטרנט של משרד התחבורה, יהיה רשום גם מספר טלפון.

<אביגל כספי: אפשר יהיה להיכנס דרך אתר האינטרנט, אפשר יהיה להתקשר למספר ולמסור פרטים והמידע בדבר מספר הנקודות הכולל יישלח לכתובת הדואר.

<אביגל כספי: יישלח גם מידע שנלווה לזה.

<אביגל כספי: הייתי רוצה לשמוע מעו"ד חוה ראובני איזה עוד מידע נמסר.

אמנון כהן: חוה, בדיון הקודם, מישהי מהמחשוב שבאה איתך הביאה דף.

אמנון כהן: אמרתם שחשוב שהאדם יקבל או המעביד ולא מישהו אחר, אבל רוצים לתת לו יותר אינפורמציה.

אמנון כהן: אני רוצה לציין בחוק מה האינפורמציה שהוא יקבל?

אמנון כהן: איזה תאריך?

אמנון כהן: איזה סוג עבירה?

<חוה ראובני: אני מעדיפה לא להיכנס בחקיקה לרמת רזולוציה של מה יופיע על תדפיס.

אמנון כהן: אם תיתנו רק נקודות, אז איך אני אדע?

<חוה ראובני: אני כבר היום נותנת הרבה יותר מזה.

<חוה ראובני: מלבד מספר הנקודות הכולל, יש שם פירוט העבירות, תאריך ביצוע, סעיף העבירה, מספר התיק ומספר הנקודות.

<חוה ראובני: מופיעים שם כל החיובים באמצעי תיקון, איזה אמצעי תיקון, מתי הוזמן, מתי בוצע, אם בוצע.

<חוה ראובני: כל זה נמצא בתדפיסים שאני נותנת רק היום.

אבישי ברוורמן: מקובל עליך?

אמנון כהן: איך זה ישתמע בתוך החקיקה?

אמנון כהן: כתוב פה "יקבל אינפורמציה".

אמנון כהן: איך אני אדע איזו אינפורמציה הוא יקבל?

אמנון כהן: צריך לכתוב את מה שאמרת כרגע, שזה יבוא לידי ביצוע בפועל.

<חוה ראובני: קודם כל אני סבורה שזה שייך לסעיף קטן ה' ולא לסעיף קטן ד'.

אמנון כהן: אתם תחליטו.

<חוה ראובני: השאלה האם מתאים בחקיקה הראשית לרדת לרזולוציה?

אמנון כהן: בסופו של דבר צריך להביא את כוונת המחוקק.

אמנון כהן: אתם המשפטנים תכניסו את זה.

<אביגל כספי: בהתחלה חשבתי באמת לכתוב על "מידע נוסף" אבל זה משאיר את זה עמום ופתוח.

<אביגל כספי: לכן חשבתי "מידע על העבירות שבשלן נרשמו הנקודות ותאריך ביצוען".

אמנון כהן: משהו צריך להיות כתוב.

אבישי ברוורמן: אני חושב שזה טוב כי אנחנו לא צריכים לסרבל את זה.

אבישי ברוורמן: מצד שני, שני הנתונים האלה נותנים את הרוח ולפרוטוקול אמרת שהדברים אכן נכנסים, ואז בא לציון גואל.

אמנון כהן: אז מה יהיה בסוף?

<חנן אהרון: אנחנו נותנים יותר ואתה מצמצם.

<חנן אהרון: למה לכתוב?

<חנן אהרון: אם נכתוב שניים אני אתן רק את השניים.

<לאה ורון: אז אפשר לכתוב: "ובלבד שייאמר".

<חנן אהרון: אם אני אומר את כל המידע, חזקה עלינו - - -

<לאה ורון: זה מה שאתם נותנים אבל החקיקה היא לשנים רבות.

<לאה ורון: המידע שפירטה עורכת הדין ראובני, זה מידע שאתם נותנים היום.

<חוה ראובני: כבר שנים.

<לאה ורון: אבל החקיקה היא לשנים רבות ולמציע חשוב שהמידע יכלול מספר מסוים של פרטים.

אמנון כהן: מצידי שיכתבו הכול.

אמנון כהן: אם אפשר, אני רוצה לכתוב את הכול.

אמנון כהן: המידע יכלול אל"ף, בי"ת, גימ"ל.

<לאה ורון: אם אתם ממילא נותנים, אז מה אכפת לך?

<חוה ראובני: "פרטים בדבר העבירות בגינן נרשמו הנקודות ואמצעי תיקון בהן חויב הנהג אם חויב".

<חוה ראובני: פרטים בדבר: א', העבירות וב'- אמצעי התיקון.

<חוה ראובני: לא נרד בדיוק איזה פרטים.

<לאה ורון: ציינת תאריך ביצוע, ציינת שאתם נותנים את מספר הסעיף של העבירה.

<חנן אהרון: זה לא צריך להיות רשום, זה מיותר.

אמנון כהן: אני רוצה להכניס את הכול לחוק.

אמנון כהן: מחר יבוא שר תחבורה שאני לא סומך עליו והוא יגיד להוריד את כל הפרטים.

<חוה ראובני: מי כותב פרטים בתקנה ראשית?

<חנן אהרון: באיזו תקנה כתבנו איזה טופס, איזה מספר תיק?

<אביגל כספי: אני מציעה שתי הצעות.

<אביגל כספי: או שאני אומרת - - -

אמנון כהן: אני אעזור לך.

אמנון כהן: את כותבת כך: המידע יכלול תאריך העבירה, סוג העבירה, סעיף, מספר הנקודות בגין אותה עבירה.

<חוה ראובני: ואז אני אצטרך להוסיף הסתייגות, כפי שנמסרו על-ידי המשטרה.

אמנון כהן: לא צריך.

<חוה ראובני: בוודאי שכן.

<חוה ראובני: אני נותנת נקודות ואת כל השאר אני מקבלת מהמשטרה.

אבישי ברוורמן: אמנון אני רוצה לשמוע את עו"ד כספי בלי הפרעות.

<אביגל כספי: אני מציעה שזה יהיה כך.

<אביגל כספי: מידע בדבר מספרן הכולל של נקודות התקפות שנרשמו לחובתו וכן פרטים נוספים ובין היתר העבירות שבשלן נרשמו הנקודות לרבות תאריך ביצוען ופרטים נוספים ככל שרשות הרישוי תמצא לנכון.

<חוה ראובני: ברגע שאנחנו נותנים פרטים על העבירות ואת אומרת לי איזה פרט למסור, אני חייבת לסייג ולכתוב: כפי שנמסרו על-ידי משטרת ישראל.

אמנון כהן: אין לי בעיה עם זה.

<חוה ראובני: אני חיה מפיהם.

<חוה ראובני: אם יתברר שיש פערים.

אבישי ברוורמן: המשטרה תחיה את זה.

<אביגל כספי: חוה, עוד הערה.

<אביגל כספי: אם אני משאירה את זה פתוח כמו שהצעת "וכן מידע נוסף בדבר הנקודות", בעצם אני פותחת את זה לכל מידע, גם למידע שאתם לא מעבירים היום ויכולים לפנות אליכם בבקשה.

<חוה ראובני: כפי שתאשר רשות הרישוי, כפי שיקבע השר.

<אביגל כספי: אבל אז אני מתלה את זה בתקנות.

אבישי ברוורמן: לא צריך תקנות, לא צריך לסרבל.

<חוה ראובני: לא הייתי רוצה לרדת לרזולוציה הזאת.

<אביגל כספי: אני מבינה שאת לא רוצה לרדת לרזולוציה, מצד שני אני לא רוצה להשאיר את זה פתוח כדי שלא יבואו אליכם בבקשות מידע שאתם לא מעוניינים למסור.

<אביגל כספי: היום אתם דברים מסוימים.

<אביגל כספי: אם אני כותבת באופן כללי: וכן מידע על הנקודות.

<אביגל כספי: בעצם אני נותנת פה משהו מאוד פתוח ופרוץ.

<אביגל כספי: אם יבקשו מכם מידע שאתם לא מעוניינים למסור, או שאין לכם, זאת גם בעיה.

<אביגל כספי: צריך למצוא נוסח מאוזן.

<אביגל כספי: מצד אחד, לא לעשות רשימת מכולת מאוד ארוכה ומצד שני, לא לעשות משהו פרוץ לגמרי, שבסופו של דבר גם אתם לא תהיו מרוצים איתו.

אבישי ברוורמן: מה ההמלצה הסופית?

אבישי ברוורמן: אתם רוצים לשבת 2 דקות?

<אביגל כספי: אפשר: וכן מידע נוסף בדבר הנקודות.

<אביגל כספי: אני לא יודעת איך לסייג.

<אביגל כספי: בכל זאת צריך לשים פה איזה סייג.

<חיים אמיגה: המצוי בידי רשות הרישוי לעניין זה.

אבישי ברוורמן: מי אדוני?

<חיים אמיגה: אני מהמשרד לביטחון פנים, עו"ד חיים אמיגה.

אבישי ברוורמן: אולי עו"ד אמיגה יעזור לניסוח.

אבישי ברוורמן: אנחנו נשתה כוס מים ואתם תתייעצו.

<חוה ראובני: ד' מפנה לקבלת מידע ואומר תלך לרשות הרישוי לקבל מידע.

<חוה ראובני: ה' יגיד איזה פירוט.

<אביגל כספי: אני מסכימה לתיקון הזה.

<אביגל כספי: נעשה את זה בנוסח.

<אביגל כספי: "וכן דרכי התקשרות עם רשות הרישוי לקבלת מידע כאמור בסעיף קטן ה'".

<אביגל כספי: עכשיו נעבור לסעיף קטן ה' ונקבע בדיוק.

<חנן אהרון: בסעיף קטן ה' אמרנו: מספר הנקודות, מידע לגבי הנקודות, תאריך העבירה, סוג העבירה.

<אביגל כספי: אני מציעה שנעשה את זה מסודר.

<אביגל כספי: אם גמרנו את ד', נקרא את הנוסח של ד' ונצביע עליו.

<אביגל כספי: אני מסכמת: אנחנו כרגע בסעיף קטן ד' של סעיף 69א.

<אביגל כספי: סעיף 69א(ד) אומר: "נמסרה לאדם הודעת תשלום קנס בשל עבירת תעבורה, יצוין בטופס ההודעה מספר הנקודות שיירשמו לחובתו של אותו אדם אם יורשע בעבירה".

<אביגל כספי: עד כאן בעצם החוק מדבר על מספר הנקודות בעבירה ספציפית.

<אביגל כספי: עכשיו אנחנו מוסיפים: "וכן דרכי התקשרות עם רשות הרישוי לקבלת מידע כאמור בסעיף קטן ה'".

<אביגל כספי: כשנגיע לסעיף קטן ה' נחליט בדיוק מה אנחנו מפרטים ומה לא.

<אביגל כספי: יש לי עוד הערה אחת לסעיף קטן ד'.

<אביגל כספי: הסיפא של הסעיף אומרת: "השר לביטחון פנים, לאחר התייעצות עם שר התחבורה ובאישור ועדת הכלכלה של הכנסת, רשאי לקבוע דרכים אחרות או נוספות למתן מידע בדבר מספר הנקודות שבהן יחויב אדם בשל הרשעתו בעבירת תעבורה".

אמנון כהן: זה יישאר.

<אביגל כספי: לא, הייתי רוצה להציע לוועדה למחוק את זה.

<אביגל כספי: היום ההסמכה הזאת קיימת כי בשנת 2002, כשהוסיפו את החובה לציין בדוח את מספר הנקודות, למשטרה לא היתה את היכולת הטכנית לרשום על גבי הדוח את מספר הנקודות הרלוונטי.

<אביגל כספי: כיום למשטרה יש את היכולת וזה בעצם הופך להיות מיותר.

<אביגל כספי: אם כבר מתקנים את הסעיף.

אבישי ברוורמן: בסדר גמור.

אמנון כהן: אני מקבל את עמדתו של היושב ראש.

<אביגל כספי: אז בעצם הצבענו עכשיו על שני דברים, על מה שהקראתי קודם - - -

אבישי ברוורמן: חברי הכנסת מצביעים.

<אביגל כספי: סליחה.

אמנון כהן: נראה את סעיף ה' ואז נצביע.

<אביגל כספי: אני אקריא את הנוסח הכחול: "אחרי סעיף (ד) יבוא (ה): רשות הרישוי תציין בטופס חידוש רישיון הנהיגה את מספר הנקודות התקפות הכולל הרשומות לחובתו של הנהג.

<אביגל כספי: השר יקבע דרכים נוספות למתן מידע בדבר מספר נקודות כאמור, לרבות באמצעות האינטרנט והטלפון, באופן שיבטיח את שמירת סודיות המידע".

<אביגל כספי: כמה הערות מקדימות.

<אביגל כספי: כשישבנו על הנוסח לקריאה ראשונה אמרנו שהשר יקבע תקנות.

<אביגל כספי: מכיוון שהמידע כיום עובר בצורה מאובטחת ושומרים על סודיות המידע והתקנות יכולות לעכב את כניסתו של החוק לתוקף, חשבנו להוריד את עניין התקנות.

<אביגל כספי: דבר שני, היתה גם הסכמה של חבר הכנסת עם רשות הרישוי והמשטרה, שבטופס יירשם גם מספר הנקודות הכולל נכון למועד הנפקת הטופס וגם דרכי התקשרות, כמו שציינו בסעיף הקודם.

<אביגל כספי: לכן אני מציעה שזה יהיה כך: "רשות הרישוי תציין בטופס חידוש רישיון הנהיגה את מספרן הכולל של הנקודות התקפות הרשומות לחובת הנהג במועד הנפקת הטופס שיצוין על גבי הטופס וכן דרכי התקשרות עם רשות הרישוי לקבלת מידע נוסף בדבר הנקודות.

<אביגל כספי: כשאנחנו מדברים על "מידע נוסף בדבר הנקודות", אנחנו בעצם חוזרים לרשימה.

<אביגל כספי: עוד רגע נקבל את הדברים שנכלול.

<אביגל כספי: "הרשות רשאית למסור לנהג מידע בדבר מספרן הכולל של הנקודות התקפות שנרשמו לחובתו וכן מידע נוסף בדבר הנקודות בדרכים נוספות, לרבות באמצעות האינטרנט והטלפון ובלבד שתובטח סודיות המידע הנמסר.

<אביגל כספי: " עכשיו נשאר לנו לחזור לרשימה.

אמנון כהן: מה הרשימה?

<חנן אהרון: מספר הנקודות, תאריך העבירה, סוג העבירה ואמצעי התיקון שהוא חויב בגינן, אם חויב.

<אביגל כספי: אם אני מבינה נכון, אמצעי תיקון זה לא בגין עבירה ספציפית.

<חנן אהרון: נניח שיש לו 12 נקודות, אז יהיה כתוב לו שהוא חייב קורס נהיגה נכונה.

<חוה ראובני: אמצעי תיקון זה מינימום שתי עבירות.

<לאה ורון: זה לא בגינה אלא שהוא מחויב בעמידה בו.

<לאה ורון: זה לא בגינן.

אבישי ברוורמן: זה בסדר?

<חנן אהרון: חבר הכנסת כהן, אנחנו מדברים מידע פעם ב-10 שנים.

<חנן אהרון: בואו נחדד כמה דברים.

<חנן אהרון: על גבי טופס החידוש שהוא פעם ב-10 שנים לגבי רוב האוכלוסייה, ייכתב מספר נקודות כולל ודרכי התקשרות כמו בדוח של המשטרה.

<חנן אהרון: בדרכי ההתקשרות שייקבעו, תהיה האפשרות לקבל את המידע הנוסף המרחב.

<חנן אהרון: על הטופס אין מידע נוסף מורחב.

אמנון כהן: נכון.

אבישי ברוורמן: עו"ד כספי, לאור דבריו של מר כספי ועו"ד אהרוני, תקראי את הנוסח שמשלב את כל העמדות האלה.

<לאה ורון: אני לא הבנתי.

<לאה ורון: הנהג פונה למספר הטלפון שהמספר נתן או לכתובת המייל.

<לאה ורון: הוא מבקש את המידע ואז שולחים את המידע לכתובתו בבית?

<אביגל כספי: אבל זה לא לכתובת המייל, זה לאתר האינטרנט.

<חוה ראובני: יש לו 3 דרכים.

<חוה ראובני: 2 כבר קיימות ואחת עוד מעט תתחיל.

<חוה ראובני: כיום אפשר להתקשר לכוכבית 5678 ושולחים הביתה.

<חוה ראובני: בשבועות הקרובים, באמצעות מכונות השירות, מעבירים כרטיס אשראי, משלמים 10 שקלים ובמקום מקבלים תדפיס.

אבישי ברוורמן: יוצא מן הכלל.

<חוה ראובני: בעקבות החוק הזה התחייבנו בדיון הקודם.

<חוה ראובני: כמו שאפשר להזמין דרך הטלפון, אפשר יהיה להזמין גם דרך האינטרנט.

<לאה ורון: ואז לא מדובר בתשלום, לא כאשר האדם מטלפן ולא כאשר הוא פונה לאינטרנט.

אבישי ברוורמן: עו"ד כספי, תקריאי.

<אביגל כספי: "רשות הרישוי תציין בטופס חידוש רישיון הנהיגה את מספרן הכולל של הנקודות התקפות הרשומות לחובת הנהג במועד הנפקת הטופס שיצוין על-גבי הטופס וכן דרכי התקשרות עם רשות הרישוי לקבלת מידע נוסף בדבר מספר הנקודות, תאריך העבירה, סוג העבירה, אמצעי התיקון בשל הנקודות שנרשמו לחובתו שיהיה מחויב בהן.

<אביגל כספי: הרשות רשאית למסור לנהג מידע בדבר מספרן הכולל של הנקודות התקפות שנרשמו לחובתו וכן מידע נוסף כאמור בדרכים נוספות, לרבות באמצעות האינטרנט ובטלפון, ובלבד שתובטח סודיות המידע הנמסר".

אבישי ברוורמן: יוצא מן הכלל.

<חנן אהרון: אני לא שקט.

<חנן אהרון: נניח שלאדם יש כמה עבירות, אנחנו צריכים לצרף לו צרופה כי אי-אפשר לרשום את זה על רישיון הנהיגה עצמו.

<אביגל כספי: על הרישיון יהיה כתוב מספר הנקודות הכולל לתאריך הנפקת הטופס.

<אביגל כספי: יהיה כתוב גם התאריך.

<אביגל כספי: חוץ מזה יהיה כתוב מספר הטלפון של המוקד וגם אתר האינטרנט.

<חנן אהרון: זאת אומרת שהפירוט יינתן בנפרד ולא על הרישיון עצמו.

אבישי ברוורמן: מה שמר אהרון אמר נרשם לפרוטוקול ואין ספק.

<חיים אמיגה: גם אני לא כל-כך שקט.

<חיים אמיגה: הערה קצרה לגבי סעיף ד', "וכן דרכי ההתקשרות לרשות הרישוי, כאמור בסעיף קטן ה', כפי שנמסרו למשטרה על-ידי רשות הרישוי".

<חיים אמיגה: אם לצורך העניין דרכי ההתקשרות שונו או לא נמסרו בזמן - - -

<חוה ראובני: מקובל.

אבישי ברוורמן: נרשם כפי שאמר עו"ד אמיגה.

אבישי ברוורמן: רבותיי, עם כל התיקונים האלה של חכמת אהרון, חכמת ראובני, חכמת אמיגה וחכמת כספי, אנחנו מעלים להצבעה.

<לאה ורון: רק רגע.

<אביגל כספי: בעצם דרכי ההתקשרות זה אתר האינטרנט של משרד התחבורה.

<חיים אמיגה: אם לא הוקם אתר בזמן והחוק קובע שתוך 3 חודשים אנחנו חייבים לפרסם את הדוחות שלנו?

<חוה ראובני: היום המספר הוא כוכבי 5678 ומחר הוא יכול להיות משהו אחר.

<אביגל כספי: השאלה האם צריך לקבוע בחקיקה את התיאום בין רשות הרישוי למשטרה.

<לאה ורון: מה שיקבל הצרכן בחקיקה, חלילה וחס שזה ייאמר בחקיקה, אבל התאום בין משרדי הממשלה, זה צריך להיאמר בחקיקה ראשית?

<לאה ורון: זאת ההצעה של משרדי הממשלה לוועדה?

<חיים אמיגה: אני לא יודע מה נהוג בחוקים אחרים.

<חיים אמיגה: בנושא הזה נראה לי שיותר נכון - - -

<חנן אהרון: אנחנו שולחים לנהג הביתה שמספר הנקודות שלו הוא כזה וכזה והוא חייב באמצעי תיקון כאלה וכאלה.

<חנן אהרון: בסופו של דבר מסתבר שהיה איזה ביטול של הרשעה במשטרה וזה עדיין לא הגיע אלינו.

<חנן אהרון: אנחנו נתנו מידע מסוים והוא הלך לעשות את הקורס.

<חנן אהרון: אחר-כך הוא יגיד שהוא בכלל לא היה צריך לעשות את הקורס כי ביטלו לו ולא הודיעו לנו בזמן.

<לאה ורון: תחשבו על הנהג, לא על ההתנהלות ביניכם.

<חנן אהרון: למי הנהג פונה?

<לאה ורון: אתה חושב שהלך לבצע אמצעי תיקון, קרי קורס, זה מעניינו אם המשטרה שגתה או מספר התחבורה שגה או ועדת הכלכלה שגה?

<חוה ראובני: הנהג זה לא עניינו אבל כבר שילמנו לא פעם פיצויי נזיקין או הוצאות משפט על טעויות של רשויות אחרות.

<חוה ראובני: זה קורה למרבה הצער.

אבישי ברוורמן: עו"ד כספי, תני לי ניסוח ואני אצביע.

<אביגל כספי: אני מסתכלת על תקנות התעבורה, בחלק שעוסק בשיטת הניקוד.

<אביגל כספי: כן כתוב על התקשורת בין המשטרה לרשות הרישוי: "הודיעה המשטרה לרשות הרישוי כי ביטלו.

<אביגל כספי: ..", זה כתוב בחקיקה ראשית.

<אביגל כספי: בתקנות מוזכר מעבר המידע בין הרשות למשטרה.

<אביגל כספי: אני משאירה את זה להחלטת היו"ר.

<אביגל כספי: המשטרה חוששת שיכול להיווצר מצב שבו משרד התחבורה מעדן את המספר והכתובת ולא מודיעים למשטרה.

<אביגל כספי: זה לשיקולך.

אבישי ברוורמן: מה אתה ממליץ חבר הכנסת כהן?

אמנון כהן: מה שתמליץ היועצת המשפטית.

אבישי ברוורמן: מה את ממליצה, עו"ד כספי.

<אביגל כספי: לפעמים בתקנות אנחנו כותבים: באתר האינטרנט שכתובתו.

אבישי ברוורמן: מה את מייעצת לי?

<חנן אהרון: אני חושב שהחשש מוצדק.

<חנן אהרון: זה לא בגלל שלא רוצים לעבוד.

<חוה ראובני: אני מציעה לומר: דרכי ההתקשרות שמסרה רשות הרישוי.

<אביגל כספי: בסדר.

אבישי ברוורמן: עו"ד כספי, תקריאי.

<אביגל כספי: "וכן דרכי התקשרות שמסרה רשות הרישוי לקבלת מידע כאמור בסעיף קטן ה'".

<חוה ראובני: בסעיף קטן ה' נמצא הקטע של העבירות כפי שמסרה לה משטרת ישראל.

<חוה ראובני: כל מה שמתייחס לעבירה זה בא מהמשטרה, כמו שקראת מהתקנות לפני רגע.

<אביגל כספי: בסדר, אז אנחנו נכתוב:

<אביגל כספי: תאריך העבירה וסוג העבירה כפי שנמסרו לה מהמשטרה.

אבישי ברוורמן: אם כך, אנחנו מצביעים על מה שהיה עד עכשיו.

אבישי ברוורמן: חבר הכנסת צור מצביע איתנו.

אבישי ברוורמן: מי בעד?

אבישי ברוורמן: חבר הכנסת כהן מחליף את חבר הכנסת וקנין.

אבישי ברוורמן: בעד הסעיפים – רוב

אבישי ברוורמן: נמנעים – אין סעיפים 69(ד) ו(ה) נתקבלו.

<אביגל כספי: אני אקריא את סעיף קטן (ו) שהוא בעצם סעיף הגדרה: "בסעיף זה נקודות תקפות כהגדרתן בתקנה 547 לתקנות התעבורה, התשכ"ה-1961".

אבישי ברוורמן: מקובל.

אבישי ברוורמן: מי בעד?

אבישי ברוורמן: בעד הסעיפים – רוב

אבישי ברוורמן: נמנעים – אין סעיף 69(ו) נתקבל

<אביגל כספי: עכשיו אני מגיעה לסעיף התחילה.

<אביגל כספי: חבר הכנסת הציע שהתחילה תהיה תוך 6 חודשים.

<חוה ראובני: אנחנו לא יכולים לעמוד בזה והבהרנו את זה.

אבישי ברוורמן: מה את מציעה?

<חוה ראובני: אנחנו נמצאים באמצע שנה.

<חוה ראובני: תכנית העבודה של המחשוב נסגרת בתחילת השנה.

אמנון כהן: אז 1 בינואר.

<חוה ראובני: ביקשו ממני לבקש אפילו יותר.

אמנון כהן: אנחנו מסתפקים בזה.

<חנן אהרון: אני רוצה להיות זהיר בעניין הזה.

<חנן אהרון: מאחר ויש לנו ניסיון עם אגף מערכות מידע אצלנו - - -

אבישי ברוורמן: 1 בפברואר.

<חנן אהרון: אחר-כך אנחנו כל הזמן באים לבקש את התחילה וזה לא נראה טוב.

<חנן אהרון: אנחנו ביקשנו 9 חודשים.

<חוה ראובני: זה לא בגלל שזה כל-כך הרבה עבודה, אנשים תפוסים במטלות אחרות.

<חוה ראובני: יש תכנית עבודה סגורה.

<חנן אהרון: אחר-כך נבוא עוד פעם לבקש דחיה, זה לא נראה טוב.

אבישי ברוורמן: 1 בפברואר.

אבישי ברוורמן: אנחנו מצביעים על תאריך התחילה.

אבישי ברוורמן: מי בעד 1 בפברואר?

אבישי ברוורמן: בעד – רוב

אבישי ברוורמן: נמנעים – אין

אבישי ברוורמן: אושר פה אחד.

אבישי ברוורמן: רבותיי, אני מודה לכם, הישיבה נעולה.